**Ավստրալիայի ժամանակակից արվեստի թանգարան** (անգլ.՝ Museum of Contemporary Art Australia, անգլերենում օգտագործվում է **MCA** հապավումը), Սիդնեյում՝ Ավստրալիայում գտնվող գեղարվեստի թանգարան։ Այն նվիրված է բացառապես ինչպես Ավստրալիայից, այնպես էլ ամբողջ աշխարհից ժամանակակից արվեստի գործերի ցուցադրմանը, մեկնաբանմանը և հավաքագրմանը։ Թանգարանի շենքը կառուցվել է ար-դեկո ոճով և ավելի վաղ ծառայել է որպես Ծվային ուժերի խորհրդի շտաբ-բնակարան։

Թնագարանը Սիդնեյի ժամանակակից արվեստի թանգարան անվամբ բացվել է 1991 թվականին։ 2010 թվականին սկսվել է թանգարանի վերանորոգման և ընդարձակման աշխատանքները, որն արժեցել է 58 մլն ավստրալիական դոլար։ Վերանորոգումից հետո 2012 թվականի մարտի 29-ին կայացել է թանգարանի վերաբացումը արդեն ներկայիս անվամբ։ Թանգարանի հավաքածուում է գտնվում ավստրալիացի նկարիչների ավելի քան 4000 աշխատանք, որոնք ձեռք են բերվել 1989 թվականին։ Թանագարանի հավաքածուն իր մեջ ներառում է արվեստի բոլոր տեսակները, բայց ցուցանմուշների գերակշռող մասը վերաբերում են գեղանկարչությանը, լուսանկարչությանը, քանդակագործությանը, թղթի վրա աշխատանքին և շարժվող պատկերներին։ Հավաքածուի զգալի մասն են կազմում ավստրալիայի աբորիգենների նկարիչների աշխատանքները։

Պատմություն
-----------

Թանգարանը ստեղծվել է ավստրալիացի նկարիչ-տարաբնիկ Ջոն Պաուերի (1881-1943), որն իր անձնական ունեցվածքը կտակել էր Սիդնեյի համալսարանին ավստրալիացիներին ժամանակակից կերպարվեստի ոլորտի լուսավորության և ուսուցման համար, ցանկության համաձայն։

1989 թվականին Ծովային ծառայության խորհրդի նոր շենք տեղափոխվելուց հետո Նոր Հարավային Ուելսի կառավարությունը թանգարանին նվիրաբերվել է ծովափնյա Սեկուլար Կուեյի ծովախորշի նախկին շենքը։ 1990 թվականին Սիդնեյի համալսարանի միջոցներով և Ջոն Պաուերի կտակով շինությունը վերանորոգվել է։ Շինարարական աշխատանքները ղեկավարում էր Peddle Thorpe / John Holland Interiors-ից Էնդրյու Անդերսոնը։ 1991 թվականի նոյեմբերին Ավստրալիայի ժամանակակից արվեստի թանգարանը պաշտոնապես բացվել է։

2010-2012 թվականին Սիդնեյի ճարտարապետ Սեմ Մարշալի նախագծով կառուցվել է թանգարանի լրացուցիչ շենքը, որը ստացել է Մորդանթի թև անվանումը՝ ի պատիվ նախագծին աջակցություն ցուցաբերած բարեգործների ընտանիքի։ Այն բացվել է 2012 թվականի մարտին և ընդարձակել է թանգարանին հասանելի մակերեսը մոտ մեկ ու կես անգամ։ Շենքը կառուցվել է 1960 թվականին ավանգարդ մոդուլյար ոճով և հակադրվում է ավելի դասական հիմնական կորպուսին։

Ավաստրալիայի ժամանակակից արվեստի թանգարանը ոչ առևտրական բարեգործական կազմակերպություն է։ Այն մշտական ֆինանսավորում և օժանդակություն է ստանում Նոր Հարավային Ուելս նահանգի կառավարությանից՝ Arts NSW գործակալության միջոցով, նաև Ավստրալիայի կառավարությունից՝ Ավստրալիայի մշակույթի խորհրդի միջոցով։ Բյուջեի մոտ 70 %-ը ձևավորվում է նրա սեփական գործունեությունից՝ ցուցահանդեսներից, միջոցառումներից և վարձույթից, նաև հովանավորություններից և նվիրատվություններից։

Պատկերասրահ
-----------

* Մորդանթի թևը՝ թանգարանի նոր մասնաշենքըՄորդանթի թևը՝ թանգարանի նոր մասնաշենքը
* Ավստրալիայի ժամանակակից արվեստի թանգարանի շենքըԱվստրալիայի ժամանակակից արվեստի թանգարանի շենքը

Ծանոթագրություններ
------------------

1. 1 2
2. ↑  The Art Newspaper Russia No03-04 / июль-август 2012. — Litres, 2018-12-20. — 72 с. — ISBN 9785457839496
3. ↑  «Museum of Contemporary Art»։ *Sydney Architecture*։ Վերցված է 2019-02-01
4. ↑  «Sydney Museum of Contemporary Art to reopen in 2012»։ *World Interior Design Network* (Australia)։ 2012-05-26։ Արխիվացված է օրիգինալից 2013-02-10-ին։ Վերցված է 2012-06-04
5. ↑  *Dale; Kneen* Starchitects In Our Eyes (und) // *High Life*. — British Airways, 2012. — С. 16—17.
6. ↑  Brownell Ginanne (2012-03-20)։ «A Makeover for Contemporary Art in Sydney»։ *The New York Times*։ Վերցված է 2012-10-14
7. ↑  Craswell, Penny (2012-04-12)։ «The reimagined Museum of Contemporary Art»։ *ArchitectureAU*։ Architecture Media Pty Ltd։ Վերցված է 2019-02-01
8. ↑  «The MCA's new Mordant Wing»։ *Artist Profile* (անգլերեն)։ 2012-04-29։ Վերցված է 2019-04-17
9. 1 2  «The MCA's new Mordant Wing» (անգլերեն)։ Artist Profile։ 2012-04-29։ Վերցված է 2019-09-16
10. ↑  «About the MCA»։ *Museum of Contemporary Art Australia*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | GeoNames |
|  |
| Չափորոշչային վերահսկողություն | ISNI: 0000000123592860 · LCCN: n94001143 · VIAF: 137937182 · WorldCat VIAF: 137937182 |

 |